title: 2006 m. rugpjūčio 28 d. Komisijos sprendimas dėl Japonijos Vyriausybės ir Europos atominės energijos bendrijos susitarimo dėl bendradarbiavimo naudojant branduolinę energiją taikiems tikslams sudarymo

text:
6.2.2007

               LT

               Europos Sąjungos oficialusis leidinys

               L 32/64

         KOMISIJOS SPRENDIMAS
   2006 m. rugpjūčio 28 d.
   dėl Japonijos Vyriausybės ir Europos atominės energijos bendrijos susitarimo dėl bendradarbiavimo naudojant branduolinę energiją taikiems tikslams sudarymo
   (2007/58/EB)
   EUROPOS BENDRIJŲ KOMISIJA,
   atsižvelgdamos į Europos atominės energijos bendrijos steigimo sutartį, ypač į jos 101 straipsnio antrąją dalį,
   atsižvelgdama į 2006 m. vasario 27 d. Tarybos Sprendimą, patvirtinantį Komisijos sudarytą Japonijos Vyriausybės ir Europos atominės energijos bendrijos susitarimą dėl bendradarbiavimo naudojant branduolinę energiją taikiems tikslams,
   kadangi Japonijos Vyriausybės ir Europos atominės energijos bendrijos susitarimas dėl bendradarbiavimo naudojant branduolinę energiją taikiems tikslams turėtų būti patvirtintas,
   NUSPRENDĖ:
   1 straipsnis
   Europos atominės energijos bendrijos vardu patvirtinamas Japonijos Vyriausybės ir Europos atominės energijos bendrijos susitarimas dėl bendradarbiavimo naudojant branduolinę energiją taikiems tikslams.
   Susitarimo tekstas yra pridedamas prie šio sprendimo.
   2 straipsnis
   Už energetiką atsakingas Komisijos narys Bendrijos vardu padaro susitarimo 17 straipsnio 1 dalyje numatytą pranešimą.

      Priimta Briuselyje, 2006 m. rugpjūčio 28 d.

            Komisijos vardu

         Andris PIEBALGS

            Komisijos narys


title: 2014/233/ES: 2014 m. balandžio 14 d. Tarybos sprendimas, kuriuo iš dalies keičiamas Sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių

text:
26.4.2014

               LT

               Europos Sąjungos oficialusis leidinys

               L 125/72

         TARYBOS SPRENDIMAS
   2014 m. balandžio 14 d.
   kuriuo iš dalies keičiamas Sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių

      (2014/233/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 240 straipsnio 3 dalį,
   atsižvelgdama į 2009 m. gruodžio 1 d. Tarybos sprendimą 2009/937/ES (1), patvirtinantį Tarybos darbo tvarkos taisykles, ypač į jo 24 straipsnį,
   kadangi:

               (1)

               Tarybos sprendimo 2013/488/ES (2) B priedėlyje yra pateikta slaptumo žymų atitikmenų lentelė;

               (2)

               Jungtinė Karalystė pranešė Tarybos Generaliniam sekretoriatui apie jos slaptumo žymų pasikeitimus;

               (3)

               todėl būtina atitinkamai iš dalies pakeisti Sprendimą 2013/488/ES,

         PRIĖMĖ ŠĮ SPRENDIMĄ:
   1 straipsnis
   Sprendimo 2013/488/ES B priedėlis pakeičiamas šio sprendimo priede esančiu tekstu.
   2 straipsnis
   Šis sprendimas įsigalioja jo paskelbimo dieną.

      Priimta Liuksemburge 2014 m. balandžio 14 d.

            Tarybos vardu

            Pirmininkas

         A. TSAFTARIS

      (1)  OL L 325, 2009 12 11, p. 35.

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).

      PRIEDAS

         „B priedėlis

            SLAPTUMO ŽYMŲ ATITIKMENYS

         ES | TRÈS SECRET UE/ES TOP SECRET | SECRET UE/ES SECRET | CONFIDENTIEL UE/ES CONFIDENTIAL | RESTREINT UE/ES RESTRICTED |
         Belgija | Très Secret (Loi 11.12.1998) Zeer Geheim (Wet 11.12.1998) | Secret (Loi 11.12.1998) Geheim (Wet 11.12.1998) | Confidentiel (Loi 11.12.1998) Vertrouwelijk (Wet 11.12.1998) | (1) pastaba|
         Bulgarija | Cтpoгo ceкретно | Ceкретно | Поверително | За служебно ползване |
         Čekija| Přísně tajné | Tajné | Důvěrné | Vyhrazené |
         Danija | YDERST HEMMELIGT| HEMMELIGT| FORTROLIGT| TIL TJENESTEBRUG|
         Vokietija | STRENG GEHEIM | GEHEIM | VS (2)— VERTRAULICH | VS — NUR FÜR DEN DIENSTGEBRAUCH |
         Estija | Täiesti salajane | Salajane | Konfidentsiaalne | Piiratud |
         Airija | Top Secret | Secret | Confidential | Restricted |
         Graikija | Άκρως Απόρρητο Abr: ΑΑΠ | Απόρρητο Abr: (ΑΠ) | Εμπιστευτικό Αbr: (ΕΜ) | Περιορισμένης Χρήσης Abr: (ΠΧ) |
         Ispanija | SECRETO | RESERVADO | CONFIDENCIAL | DIFUSIÓN LIMITADA |
         Prancūzija| Très Secret Défense | Secret Défense | Confidentiel Défense | (3) pastaba|
         Kroatija/VRLO TAJNO/TAJNO/POVJERLJIVO/OGRANIČENO
         Italija | Segretissimo | Segreto | Riservatissimo | Riservato |
         Kipras | Άκρως Απόρρητο Αbr: (ΑΑΠ) | Απόρρητο Αbr: (ΑΠ) | Εμπιστευτικό Αbr: (ΕΜ) | Περιορισμένης Χρήσης Αbr: (ΠΧ) |
         Latvija | Sevišķi slepeni | Slepeni | Konfidenciāli | Dienesta vajadzībām |
         Lietuva | Visiškai slaptai | Slaptai | Konfidencialiai | Riboto naudojimo |
         Liuksemburgas | Très Secret Lux | Secret Lux | Confidentiel Lux | Restreint Lux |
         Vengrija | Szigorúan titkos! | Titkos! | Bizalmas! | Korlátozott terjesztésű! |
         Malta | L-Ogħla Segretezza | Sigriet | Kunfidenzjali | Ristrett |
         Top Secret | Secret | Confidential | Restricted (4)

         Nyderlandai | Stg. ZEER GEHEIM | Stg. GEHEIM | Stg. CONFIDENTIEEL | Dep. VERTROUWELIJK |
         Austrija | Streng Geheim | Geheim | Vertraulich | Eingeschränkt |
         Lenkija | Ściśle tajne | Tajne | Poufne | Zastrzeżone |
         Portugalija | Muito Secreto | Secreto | Confidencial | Reservado |
         Rumunija | Strict secret de importanță deosebită | Strict secret | Secret | Secret de serviciu |
         Slovėnija | STROGO TAJNO | TAJNO | ZAUPNO | INTERNO
         Slovakija | Prísne tajné | Tajné | Dôverné | Vyhradené |
         Suomija | ERITTÄIN SALAINEN YTTERST HEMLIG | SALAINEN HEMLIG | LUOTTAMUKSELLINEN KONFIDENTIELL | KÄYTTÖ RAJOITETTU BEGRÄNSAD TILLGÅNG |
         Švedija (5) | HEMLIG/TOP SECRET HEMLIG AV SYNNERLIG BETYDELSE FÖR RIKETS SÄKERHET | HEMLIG/SECRET HEMLIG | HEMLIG/CONFIDENTIAL HEMLIG | HEMLIG/RESTRICTED HEMLIG |
         Jungtinė Karalystė | UK TOP SECRET| UK SECRET| (6) pastaba| UK OFFICIAL-SENSITIVE

         (1)  Diffusion Restreinte/Beperkte Verspreiding nėra slaptumo žyma Belgijoje. Žyma RESTREINT UE/ES RESTRICTED pažymėtą informaciją Belgija tvarko ir saugo taip pat griežtai kaip taikant nustatytus Europos Sąjungos Tarybos saugumo taisyklėse aprašytus standartus ir procedūras.

         (2)  Vokietija: VS = Verschlusssache.

         (3)  Prancūzijos nacionalinėje sistemoje slaptumo žyma RESTREINT nenaudojama. Žyma RESTREINT UE/ES RESTRICTED pažymėtą informaciją Prancūzija tvarko ir saugo taip pat griežtai kaip taikant nustatytus Europos Sąjungos Tarybos saugumo taisyklėse aprašytus standartus ir procedūras.

         (4)  Maltoje gali būti naudojamos žymos tiek maltiečių, tiek anglų kalba.

         (5)  Švedija: viršutinėje eilutėje nurodytas slaptumo žymas naudoja gynybos institucijos, o nurodytas apatinėje eilutėje – kitos institucijos.

         (6)  Jungtinės Karalystės nacionalinėje sistemoje slaptumo žyma UK CONFIDENTIAL nebenaudojama. Žyma CONFIDENTIEL UE/ES CONFIDENTIAL pažymėtą įslaptintą informaciją Jungtinė Karalystė tvarko ir saugo laikydamasi žyma UK SECRET pažymėtai informacijai taikomų apsauginių saugumo reikalavimų.“


title: 2006 m. rugsėjo 18 d. Tarybos sprendimas dėl Euratomo tiekimo agentūros patariamojo komiteto nario skyrimo

text:
6.10.2006

               LT

               Europos Sąjungos oficialusis leidinys

               C 241/1

      TARYBOS SPRENDIMAS

   2006 m. rugsėjo 18 d.
   dėl Euratomo tiekimo agentūros patariamojo komiteto nario skyrimo
   (2006/C 241/01)
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 54 straipsnio antrą ir trečią pastraipas,
   atsižvelgdama į Euratomo tiekimo agentūros įstatų (1) X straipsnį,
   atsižvelgdama į 2005 m. liepos 12 d. Tarybos sprendimą dėl Euratomo tiekimo agentūros patariamojo komiteto narių skyrimo (2),
   atsižvelgdama į Komisijos nuomonę,
   kadangi:

               (1)

               Liko laisva pirmiau nurodyto komiteto Austrijai atstovaujančio nario vieta.

               (2)

               Todėl ši laisva vieta turi būti užpildyta.

               (3)

               2005 m. gruodžio 1 d. Austrijos Vyriausybė pateikė kandidatūrą,

         NUSPRENDĖ:
   Vienintelis straipsnis
   Christine GÖSTL skiriama Euratomo tiekimo agentūros patariamojo komiteto nare iki šio komiteto kadencijos pabaigos 2007 m. kovo 28 d.

      Priimta Briuselyje, 2006 m. rugsėjo 18 d.

            Tarybos vardu

            Pirmininkas

         J. KORKEAOJA

      (1)  OL 27, 1958 12 6, p. 534/58. Statutas su paskutiniais pakeitimais, padarytais Sprendimu 95/1/EB, Euratomas, EAPB (OL L 1, 1995 1 1, p. 1).

      (2)  OL C 178, 2005 7 20, p. 1.


title: 2008/503/EB: 2007 m. balandžio 24 d. Europos Parlamento sprendimas dėl 2005 finansinių metų Europos Sąjungos bendrojo biudžeto įvykdymo patvirtinimo, VI skirsnis - Europos ekonomikos ir socialinių reikalų komitetas

text:
15.7.2008

               LT

               Europos Sąjungos oficialusis leidinys

               L 187/64

         EUROPOS PARLAMENTO SPRENDIMAS
   2007 m. balandžio 24 d.
   dėl 2005 finansinių metų Europos Sąjungos bendrojo biudžeto įvykdymo patvirtinimo, VI skirsnis – Europos ekonomikos ir socialinių reikalų komitetas
   (2008/503/EB)
   EUROPOS PARLAMENTAS,
   atsižvelgdamas į 2005 finansinių metų Europos Sąjungos bendrąjį biudžetą (1),
   atsižvelgdamas į 2005 finansinių metų Europos Bendrijų galutines metines ataskaitas (I tomas) (C6-0469/2006) (2),
   atsižvelgdamas į Audito Rūmų 2005 finansinių metų metinę biudžeto vykdymo ataskaitą ir į Audito Rūmų specialiąsias ataskaitas kartu su audituotų institucijų atsakymais (3),
   atsižvelgdamas į Audito Rūmų pagal EB sutarties 248 straipsnį pateiktą ataskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),
   atsižvelgdamas į EB sutarties 272 straipsnio 10 dalį, 274, 275 ir 276 straipsnius,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ir ypač į jo 50, 86, 145, 146 ir 147 straipsnius,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą (A6-0110/2007),

               1.

               suteikia patvirtinimą Europos ekonomikos ir socialinių reikalų komitetui, kad Europos Sąjungos 2005 finansinių metų bendrasis biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ekonomikos ir socialinių reikalų komitetui, Regionų komitetui, Europos Ombudsmenui ir Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL L 60, 2005 3 8.

      (2)  OL C 264, 2006 10 31, p. 1.

      (3)  OL C 263, 2006 10 31, p. 1.

      (4)  OL C 263, 2006 10 31, p. 10.

      (5)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).
    ---documentbreak---

               15.7.2008

               LT

               Europos Sąjungos oficialusis leidinys

               L 187/65

         EUROPOS PARLAMENTO REZOLIUCIJA
   2007 m. balandžio 24 d.
   su pastabomis, sudarančiomis neatskiriamą sprendimo dėl 2005 finansinių metų Europos Sąjungos bendrojo biudžeto įvykdymo patvirtinimo dalį, VI skirsnis – Europos ekonomikos ir socialinių reikalų komitetas
   EUROPOS PARLAMENTAS,
   atsižvelgdamas į 2005 finansinių metų Europos Sąjungos bendrąjį biudžetą (1),
   atsižvelgdamas į 2005 finansinių metų Europos Bendrijų galutines metines ataskaitas (I tomas) (C6-0469/2006) (2),
   atsižvelgdamas į Audito Rūmų 2005 finansinių metų metinę biudžeto vykdymo ataskaitą (3) ir į Audito Rūmų specialiąsias ataskaitas kartu su audituotų institucijų atsakymais,
   atsižvelgdamas į Audito Rūmų pagal EB sutarties 248 straipsnį pateiktą ataskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),
   atsižvelgdamas į EB sutarties 272 straipsnio 10 dalį, 274, 275 ir 276 straipsnius,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą (A6-0110/2007),

               1.

               pažymi, kad 2005 m. Europos ekonomikos ir socialinių reikalų komitetas (EESRK) iš viso valdė 106 880 105,67 EUR įsipareigojimų asignavimų, kurių 94,99 % panaudojo;

               2.

               pažymi, kad pagal nuo 2005 m. sausio 1 d. galiojančią kaupimo principu vykdomą apskaitą, iš EESRK finansinių ataskaitų paaiškėja, kad EESRK pasiekė neigiamo ekonominio rezultato 3 811 889,47 EUR (deficitas) ir tokias pat turto ir įsipareigojimų sumas (168 387 721,19 EUR);

               3.

               atkreipia dėmesį į Audito Rūmų pastabą jų 2005 m. metinės ataskaitos 10.16 dalyje, kad nepaisant to, kad 2005 m. buvo įsteigtas padalinys, atsakingas už finansinės ir sutarčių sudarymo bendrose EESRK ir Regionų komitetų (RK) tarnybose koordinavimą, vis dar buvo nustatomi su tam tikrų viešųjų pirkimų procedūrų veiklos valdymu susiję trūkumai ir nebuvo aiškiai nustatytos naujo padalinio ir pagrindinę veiklą vykdančių padalinių veiklos koordinavimo procedūros;

               4.

               primena, kad 2005 m. EESRK pradėjo diskusijas su Komisija dėl Van Maerlanto pastate esančių patalpų perėmimo; taip pat pažymi, kad EESRK anketoje dėl EESRK ir RK patalpų reikalavimų atsakė, kad perėmus patalpas Van Maerlanto pastate, abiem institucijoms ateinančiais metais nereikės kitų pastatų;

               5.

               džiaugiasi, kad nuo 2004 m. plenariniai EESRK posėdžiai vyksta Europos Parlamento patalpose;

               6.

               atsižvelgdamas į EESRK veiklos ataskaitą pažymi, kad jo registratūra paragino susijusius finansinius veikėjus ir kvestorių grupę apsvarstyti galimą aiškesnės kelionės išlaidų grąžinimo ir kelionių išmokų bei dienpinigių procedūros sukūrimą, ypač taikomos atsirandant situacijoms, kurioms nėra aiškiai numatytų taisyklių;

               7.

               atkreipia dėmesį į tai, kad Belgijai vykdant baudžiamosios teisės bylas pieš buvusį EESRK narį dėl kelionės išlaidų (į kurį pateikiama nuoroda Europos Parlamento 2006 m. balandžio 27 d. biudžeto įvykdymo patvirtinimo rezoliucijos 4 dalyje (6), EESRK pradėjo civilinę bylą dėl nuostolių atlyginimo ir kad tikimasi, jog Belgijos teismas priims sprendimą 2007 m. viduryje;

               8.

               susidomėjęs pažymi, kad generalinis sekretorius ir vidaus auditorius kiekvieną savaitę tuo pačiu metu, t. y., reguliariai, posėdžiauja, siekdami, kad vidaus auditorius būtų informuotas apie institucijos veiklą ir įvykius ir kad generalinis sekretorius galėtų kuo labiau atsižvelgti į vidaus auditoriaus pastabas;

               9.

               pažymi, kad EESRK ir RK šiuo metu svarsto, ar jie turėtų ir toliau per bendras tarnybas vykdyti kai kurią veiklą kartu ir, jei taip, kokia ateityje turėtų būti šio bendradarbiavimo forma;

               10.

               pažymi, kad administracinis EESRK ir RK bendradarbiavimas turėtų būti naudingas abiems komitetams ir finansiškai palankus Europos mokesčių mokėtojams reikalauja, kad naujos abiejų komitetų administracinio bendradarbiavimo formos atneštų finansinės naudos; prašo, kad abu komitetai rastų būdą, kaip tęsti jau vykstantį administracinį bendradarbiavimą;

               11.

               primena, kad RK ir EESRK per jų bendras tarnybas bendrai tvarko kai kurią veiklą (vertimo, spausdinimo, pastatų tvarkymo, apsaugos, bibliotekų, viešųjų pirkimų, aprūpinimo maistu, tvarkdarių, medicinos paslaugų, automobilių ir vairuotojų, informacijos technologijų ir t. t.) ir kad jų bendradarbiavimo sutartis neseniai atnaujinta 6 mėnesiams (su galimybe ją pratęsti dar 6 mėnesiams), atsižvelgiant į sprendimą tęsti tokį bendradarbiavimą;

               12.

               atsižvelgdamas į esminius bendrų tarnybų ir dviejų RK išorės ekspertų ataskaitų duomenų skirtumus, ragina RK ir EESRK atlikti bendrą analizę, pagrįstą tinkamais bendradarbiavimo tikslių sąnaudų, naudos ir santaupų kriterijais, jei reikia, pasitelkti į pagalbą Audito Rūmus ir iki 2007 m. spalio 31 d. kompetentingam komitetui pateikti jų tyrimo rezultatus.

      (1)  OL L 60, 2005 3 8.

      (2)  OL C 264, 2006 10 31, p. 1.

      (3)  OL C 263, 2006 10 31, p. 1.

      (4)  OL C 263, 2006 10 31, p. 10.

      (5)  OL L 248, 2002 9 16, p. 1 . Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (6)  OL L 340, 2006 12 6, p. 41.